Nafarroako Parlamentuko Mahaiak, 2019ko abenduaren 9an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ramón Alzórriz Goñi jaunak aurkeztutako gaurkotasun handiko galdera, garapen jasangarriaren bidean aurrerabidea egiteko eta klima aldaketari aurre egiteko lehentasunei eta ekintza nagusiei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2019ko abenduaren 9an

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioaren eledun Ramón Alzórriz Goñik, Legebiltzarreko Erregelamenduak ezarritakoaren babesean, gaukotasun handiko honako galdera hau egiten du, Nafarroako Gobernuko lehendakariak abenduaren 12ko Osoko Bilkuran ahoz erantzuteko.

Klima aldaketa da, zalantzarik gabe, Nafarroako gizartearen kezka nagusietako bat. Klimari buruzko Goi-bileratik ondorio oso kezkagarriak heldu dira. Gobernu honen konpromisoa izan da beti ingurumena errespetatzea eta politika jasangarriak ezartzea.

Nafarroako Gobernuak zer lehentasun izanen du eta zer ekintza abiaraziko du garapen jasangarriaren bidean aurrerabidea egiteko eta klima aldaketari aurre egiteko?

Iruñean, 2019ko abenduaren 9an

Foru parlamentaria: Ramón Alzorriz Goñi